CELEX: 32015D2260
Language: da
Date: 2015-12-03 00:00:00
Title: Kommissionens gennemførelsesafgørelse (EU) 2015/2260 af 3. december 2015 om ophævelse af beslutning 2008/630/EF om beredskabsforanstaltninger vedrørende krebsdyr til konsum importeret fra Bangladesh (meddelt under nummer C(2015) 8472) (EØS-relevant tekst)

5.12.2015   
            
            
               DA
            
            
               Den Europæiske Unions Tidende
            
            
               L 321/58
            
         KOMMISSIONENS GENNEMFØRELSESAFGØRELSE (EU) 2015/2260
   af 3. december 2015
   om ophævelse af beslutning 2008/630/EF om beredskabsforanstaltninger vedrørende krebsdyr til konsum importeret fra Bangladesh
   
      
         (meddelt under nummer C(2015) 8472)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. ii), og
   ud fra følgende betragtninger:
   
               (1)
            
            
               Kommissionens beslutning 2008/630/EF (2) blev vedtaget, efter at der var fundet rester af veterinærlægemidler og ikke-tilladte stoffer i krebsdyr til konsum importeret fra Bangladesh til Unionen (»produkterne«).
            
         
               (2)
            
            
               I henhold til beslutning 2008/630/EF skal medlemsstaterne tillade import til Unionen af produkterne, forudsat at de ledsages af resultaterne af en analytisk test, der er foretaget på oprindelsesstedet for at sikre, at de ikke udgør nogen risiko for menneskers sundhed (»den analytiske test«).
            
         
               (3)
            
            
               Kommissionen foretog en kontrol (3) i Bangladesh fra den 20. april 2015 til den 30. april 2015 (»kontrollen«) for at evaluere kontrollen med restkoncentrationer og forurenende stoffer i levende dyr og animalske produkter, herunder også kontrol med veterinærlægemidler. Det konkluderes i kontrolrapporten, at det eksisterende system for kontrol med restkoncentrationer i akvakultur frembyder garantier svarende til de krav, som er fastlagt i EU-lovgivningen.
            
         
               (4)
            
            
               Antallet af sendinger, der ikke lever op til bestemmelserne, er faldet væsentligt.
            
         
               (5)
            
            
               På baggrund af kontrollens resultater og det meget lave antal af sendinger, der ikke lever op til bestemmelserne, synes det unødvendigt at kræve, at sendinger af produkterne, som importeres til Unionen fra Bangladesh, ledsages af analytiske test. Beslutning 2008/630/EF bør derfor ophæves.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Beslutning 2008/630/EF ophæves.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 3. december 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 31 af 1.2.2002, s. 1.
   
      (2)  Kommissionens beslutning 2008/630/EF af 24. juli 2008 om beredskabsforanstaltninger vedrørende krebsdyr til konsum importeret fra Bangladesh (EUT L 205 af 1.8.2008, s. 49).
   
      (3)  Endelig rapport om et kontrolbesøg i Bangladesh fra den 20. april 2015 til den 30. april 2015 for at evaluere kontrollen med restkoncentrationer og forurenende stoffer i levende dyr og animalske produkter, herunder også kontrol med veterinærlægemidler — DG (SANTE) 2015-7517 — MR.
   http://ec.europa.eu/food/fvo/audit_reports/details.cfm?rep_id=3501